wannaphong/clean_thaiwikipedia huggingface dataset:
# แป้งทอด (อาหารจีน)
ระวังสับสนกับ: แป้งทอด (อาหารญี่ปุ่น)

แป้งทอด หรือ ขนมเปี๊ยะสด (เซาปิ่ง;  "ฮวงกั๊วะเปี๊ยะ") เป็นขนมโบราณของคนจีน ทำจากแป้งหรือเป็นแป้งผสมมันเทศบด ยัดไส้ด้วยถั่วเหลือง หรือเผือก กดให้แบนแล้วนำไปทอด ขนมแป้งทอด (เซาปิ่ง หรือ ฮวงกั๊วะเปี๊ยะ).foodietaste อาจโรยงาด้วยก็ได้ 

การที่ชาวจีนเรียกขนมแป้งทอดว่า "ฮวงกั๊วะเปี๊ยะ" (火燒) เนื่องจากการทำขนมต้องใช้มันเทศเป็นส่วนผสม เพราะชาวจีนปลูกมันเทศเป็นจำนวนมาก จึงนำมาทำอาหารและขนมขนมแป้งทอด (เซาปิ่ง หรือ ฮวงกั๊วะเปี๊ยะ). Rueanthai2 Forum
# แม่น้ำแทดง
แม่น้ำแทดง  เป็นแม่น้ำสายหลักของประเทศเกาหลีเหนือ ไหลจากภูเขารังนิมทางตอนเหนือทางประเทศ ลงสู่อ่าวเกาหลีที่ นัมโพ นอกจากนี้ ยังไหลผ่านกรุงเปียงยาง เมืองหลวงของประเทศอีกด้วย

แม่น้ำนี้มีความยาว 439 กิโลเมตร ยาวเป็นอันดับที่ 50 ของคาบสมุทรเกาหลี และเป็นอันดับที่ 2 ของประเทศเกาหลีเหนือ เมืองสำคัญที่ไหลผ่านได้แก่ เปียงยาง, ซุนช็อน, แทฮัง และซ็องนิม เป็นต้น นอกจากนี้ ยังเป็นน้ำที่ใช้ขนส่งทางน้ำและเป็นแม่น้ำแหล่งประปาขนาดใหญ่ของเกาหลีเหนืออีกด้วย

 ประวัติ 
โคกูรยอ ซึ่งปัจจุบันเป็นที่ตั้งของเมืองหลวงเปียงยาง ที่ถูกก่อตั้งขึ้นบนชายฝั่ง และมีแหล่งโบราณคดีมากมายอยู่ริมแม่น้ำ นอกจากนี้ยังมีพระธาตุและซากปรักหักพัง ซึ่งคาดว่าเป็นของอาณาจักรนังนังของจีน ซึ่งอาณาจักรนี้ถูกครอบครองโดยอาณาจักรโคกูรยอในเวลาต่อมา และยังมีสุสานนักรัง ที่ถูกขุดโดยชาวญี่ปุ่น ในขณะที่ครอบครองเกาหลี และแม่น้ำแทดงได้ขึ้นชื่อว่าเป็นแม่น้ำอารยธรรมแห่งเกาหลีเหนือ

เมื่อวันที่ 14 กรกฎาคม ค.ศ. 1592 ในระหว่างการบุกครองเกาหลีของญี่ปุ่น ขณะที่กองทหารเกาหลีถอนกำลัง ทัพญี่ปุ่นของโทโยโทมิ ฮิเดโยชิ  นำโดย โคนิชิ ยูกินางะ   ได้นำกองทัพเรือญี่ปุ่นไปถึงลุ่มแม่น้ำใกล้กับเปียงยาง

ในสมัยที่เกาหลีอยู่ภายใต้การปกครองของญี่ปุ่น แม่น้ำนี้รู้จักกันในชื่อ ไดโด (Daidō) และมีรู้จักในอีกชื่อหนึ่งคือ แม่น้ำแพ (&hairsp;)

 เขื่อน สะพาน และสิ่งก่อสร้าง 
ในปี ค.ศ. 1986 รัฐบาลสร้าง เขื่อนนัมโพ ยาว 8 กิโลเมตรได้สำเร็จ ประกอบด้วยเครื่องกันน้ำและประตูน้ำรวม 39 เครื่องด้วยกัน บริเวณใกล้ปากน้ำของแม่น้ำแทดงที่นัมโพ เขื่อนจะทำการป้องกันน้ำท่วม และทดแทนน้ำจากอ่าวเกาหลี สำหรับเขื่อนอื่น ๆ จะมีการส่งพลังงานน้ำเพื่อผลิดกระแสไฟฟ้าให้เพียงพอกับคนในประเทศ เช่น โรงงานไฟฟ้านังว็อน เป็นต้น

ในกรุงเปียงยาง มีทั้งหมด 6 สะพานที่ข้ามผ่านแม่น้ำแทดง รวมทั้ง สะพานโอกริว, สะพานรังกรา และสะพานแทดง

 สมุดภาพ
# ควังมย็องซ็อง-3
ควังมย็องซ็อง-3 (ฮันกึล: 광명성 3호; ฮันจา: 光明星3號) เป็นดาวเทียมสำรวจทรัพยากรเกาหลีเหนือ ซึ่งทางการระบุว่า เป็นดาวเทียมเพื่อจุดประสงค์ในการพยากรณ์อากาศ ชาติตะวันตกกล่าวถึงการปล่อยดาวเทียมครั้งนี้อย่างกว้างขวางว่าเป็นการอำพรางการทดสอบขีปนาวุธนำวิถี (ballistic missile)  ดาวเทียมนี้ถูกส่งขึ้นสู่อวกาศเมื่อวันที่ 13 เมษายน พ.ศ. 2555 เมื่อเวลา 7.39 น. ตามเวลามาตรฐานเกาหลี ไปพร้อมกับจรวดนำส่งอึนฮา-3 จากสถานีปล่อยดาวเทียมซอแฮ (Sohae) จรวดระเบิด 90 วินาทีหลังปล่อย ใกล้ปลายการยิงจรวดท่อนแรก การปล่อยนี้มีแผนเพื่อเป็นสัญลักษณ์ครบรอบวันเกิด 100 ปีของคิม อิล-ซ็อง ผู้ก่อตั้งสาธารณรัฐ
# ช็องจิน
ช็องจิน  เป็นนครในประเทศเกาหลีเหนือ และเป็นเมืองศูนย์กลางของจังหวัดฮัมกย็องเหนือ และเป็นเมืองใหญ่อันดับที่ 3 ของประเทศ ประชากร ค.ศ. 2008 มีทั้งหมด 627,000 คน

 เขตการปกครอง 
thumb|ภาพถ่ายทางอากาศ|leftช็องจิน แบ่งเขตการปกครองเป็น 7 เขต (คูย็อก) ดังนี้
 เขตช็องงัม (청암구역; 青岩區域)
 เขตโพฮัง (포항구역; 浦港區域)
 เขตพูยูน(부윤구역; 富潤區域)
 เขตรานัม (라남구역; 羅南區域)
 เขตซินัม (신암구역; 新岩區域)
 เขตซองเปียง (송평구역; 松坪區域)
 เขตซูนัม (수남구역; 水南區域)

 ภูมิศาสตร์ 
 ภูมิประเทศ 
ช็องจิน ตั้งอยู่ในภาคตะวันออกเฉียงเหนือของเกาหลีเหนือ จังหวัดฮัมกย็องเหนือ ริมชายฝั่งทะเลตะวันออก แบ่งออกเป็น 7 เขต เป็นศูนย์กลางการตลาดที่ใหญ่ที่สุดในประเทศรองจากเปียงยาง

 ภูมิอากาศ 

 เศรษฐกิจ 
ช็องจิน เป็นศูนย์กลางการผลิตโลหะและไฟเบอร์ที่สำคัญแห่งหนึ่งของเกาหลีเหนือ มีอู่เรือ, หัวรถจักร, โรงงานผลิตยางที่สำคัญมากมาย แต่เพราะเนื่องจากมลพิษจากอุตสาหกรรมมากมาย ทำให้มีมลพิษทางอากาศ ส่วนในพื้นที่ที่ดินทำกินน้อย ในคริสต์ทศวรรษ 1990 ก็พัฒนาเติบโตขึ้น ในค่ายคุกทางการเมืองของช็องจิน หนึ่งในคุกที่ใหญ่ที่สุดของประเทศ นักโทษ 3,000 ก็ถูกบังคับให้ผลิตจักรยานและเครื่องใช้อุปโภคบริโภคอื่นๆ อีกมากมาย KINU White paper on human rights in North Korea 2009 (Chapter G. Human Rights Violations Inside Political Concentration Camps (Kwanliso), page 125)

 การคมนาคม 
 ทางอากาศ 
ท่าอากาศยานนานาชาติช็องจิน ได้สร้างรันเวย์สนามบินยาว 2 กิโมเมตร เพื่อใช้ในการทหาร ต่อมาได้วางแผนจะอัพเกรดสนามบินขึ้น จึงเพิ่มรันเวย์เป็น 4 กิโลเมตร และใช้เป็นท่าอากาศยานนานาชาติในเวลาต่อมา มีสายการบินเดียว คือ โคเรียวแอร์

 ทางราง 
การรถไฟวันซัน-ราซ็อน และช็องจิน-ราซ็อน (สายเปียงกรา) ได้สร้างรถไฟไฟฟ้า (ไม่ใช่รถไฟฟ้า) เชื่อมต่อราซ็อนกับเปียงยาง
# มะก่อ
มะก่อ  เป็นไม้ในวงศ์ก่อ ขึ้นตามป่าดิบเขา เป็นไม้ผลัดใบไม่มียาง เปลือกต้นหนา ติดผลเป็นกลุ่มใกล้ปลายกิ่ง ดอกขนาดเล็ก สีครีมอมเหลือง  เปลือกนอกสีเขียวมีหนามแหลม กะลาสีน้ำตาล เนื้อในสีขาวครีม รสมัน นำเมล็ดมาคั่วหรือต้มให้สุก เพื่อรับประทานเนื้อในเมล็ด มีกรดไขมันโอเมกา 3 ที่ช่วยบำรุงสมอง
# ธงประจำรัฐฮาวาย
ธงประจำรัฐฮาวาย (ฮาวาย: Ka Hae Hawaii) มีลักษณะมีธงชาติสหราชอาณาจักรอยู่มุมขวา แถบมีอยู่ 3 สี คือ สีแดง สีน้ำเงิน และสีขาว มีทั้งหมด 8 แถบ แสดงถึงเกาะที่อยู่ที่รัฐฮาวายทั้งหมด 8 เกาะ (เกาะฮาวาย, เกาะเมาอี, เกาะลาไน, เกาะโมโลไก, เกาะโอวาฮู, เกาะเคาไอ, เกาะคาโฮโอลาเว และเกาะนิอิฮาว) ธงมีพื้นที่อัตราส่วน 01:02 ส่วน แต่ที่ใช้กันทั่วไปมีอัตราส่วน 03:05 และ 02:03 ส่วน

 ธงทางราชการ 
ธงทางราชการของรัฐฮาวายมี 2 สี คือ สีแดง และสีน้ำเงิน ตรงกลางของธงมีดาวสีขาว 8 ดวง และมีตัวอักษรสีขาวตรงกลาง (ที่ดาวล้อมรอบ) คำว่า "HAWAII" ในตอนที่รัฐฮาวายเป็นรัฐของสหรัฐอเมริกา ส่วนตัวอักษร "TH" สำหรับตอนรับรองเป็น "อาณาเขตของรัฐฮาวาย" ในปี ค.ศ. 1959".

 พัฒนาการของธงชาติรัฐฮาวายโดยสรุป 
 ว/ด/ป ลักษณะ ธงค.ศ. 1793 - ค.ศ. 1794ธงที่พื้นหลังสีแดง มีธงชาติสหราชอาณาจักรตรงมุมขวา50pxค.ศ. 1794 - ค.ศ. 1816ธงชาติสหราชอาณาจักร (รุ่นก่อน ค.ศ. 1801)50pxค.ศ. 1816 - ค.ศ. 1843ต้นแบบของธงในปัจจุบัน50pxเดือนกุมภาพันธ์ ค.ศ. 1843 - เดือนกรกฎาคม ค.ศ. 1843ธงชาติสหราชอาณาจักร (ในระหว่างกรณี Affair Paulet)50pxเดือนกรกฎาคม ค.ศ. 1843 - เดือนพฤษภาคม ค.ศ. 1845ต้นแบบของธงในปัจจุบัน50pxเดือนพฤษภาคม ค.ศ. 1845 - เดือนกุมภาพันธ์ ค.ศ. 1893ธงของรัฐฮาวายในปัจจุบัน (ใช้ในปี ค.ศ. 1845)50pxเดือนกุมภาพันธ์ ค.ศ. 1893 - เดือนเมษายน ค.ศ. 1893ธงชาติสหรัฐอเมริกา (44 ดาว) (หลังจากการยกเลิกราชอาณาจักรฮาวาย)50pxค.ศ. 1894 - ค.ศ. 1898ใช้ธงของรัฐฮาวายในปัจจุบันอีกครั้ง (เปลี่ยนชื่อเป็นสาธารณรัฐฮาวาย)50pxค.ศ. 1898 - ค.ศ. 1959ใช้ธงชาติสหรัฐอเมริกา (48-49 ดาว) และธงของรัฐฮาวายในปัจจุบัน38px 38pxค.ศ. 1959 - ปัจจุบันใช้ธงชาติสหรัฐอเมริกา (50 ดาว) และธงของรัฐฮาวายในปัจจุบัน38px 38px
# ส้านช้าง
ส้านช้าง  เป็นพืชที่มีลักษณะคล้ายส้านหิน แต่ใบยาวกว่า ใบอ่อนมีขนปกคลุม ใบแก่เรียบ ไม่มีขน กลีบเลี้ยงไม่มีขน เกสรตัวผู้จำนวนมาก การกระจายพันธุ์จะพบในบริเวณเดียวกับส้านหิน แต่จะพบในบริเวณที่ชุ่มชื้นกว่า พบในอินเดีย พม่า ยูนนาน ลาว เวียดนาม เกาะชวา เกาะซูลาเวซี เนื้อไม้คงทน ใช้ทำเครื่องใช้ภายในบ้าน พื้นบ้าน เสาบ้าน และรางรถไฟ เผาถ่าน ผลมีรสเปรี้ยว รับประทานได้ นำมาทำน้ำผลไม้ วุ้น แกง ทางยาใช้เป็นยาแก้ไอ เปลือกใช้แก้โรครูมาติก ใช้มุงหลังคาได้
# ช็อง ซ็อก-ว็อน
ช็อง ซ็อก-ว็อน  เกิดเมื่อวันที่ 16 พฤษภาคม พ.ศ. 2528 เป็นนักแสดงชาวเกาหลีใต้ และนายแบบ เริ่มเป็นที่รู้จักจากการแสดงซีรียส์ทางโทรทัศน์เรื่องมรดกรัก ฉบับพันล้านวอน และ Dr. Champ และยังได้แสดงบทนำในภาพยนตร์เรื่อง The Beasthttp://news.jkn.co.kr/article/news/20110722/4915426.htm โดยเขามีชื่อเสียงจากการแสดงซีรียส์เรื่อง ตามหาหัวใจเจ้าชายหลงยุคและ Haeundae Lovers 

ทางด้านชีวิตส่วนตัวกำลังคบหาดูใจกับ แพ็ก จี-ย็องตั้งแต่ปี 2554 และทั้งคู่ได้เข้าพิธีสมรสเมื่อวันที่ 2 มิถุนายน พ.ศ. 2556 ที่ เชอราตันโฮเทลส์แอนด์รีสอตส์

ละครโทรทัศน์
"Iris 2" (KBS2/2556) - ยูซังจุน,แบ็คซัน (ตอนหนุ่ม)
Haeundae Lovers (KBS/2555) - ชเว จุน-ฮย็อก
ตามหาหัวใจเจ้าชายหลงยุค (SBS / 2555) - วู ยง-ซุล
Ojakgyo Family (KBS2 / 2554-2555) - คิม เจ-ฮา
Midas (TV series) (SBS / 2554) - เจ-บอม
White Christmas (KBS2 / 2554) - ยูน จอง-อิล
Dr. Champ (SBS / 2553) - ยู แซง-บอง
Seeking Love (MBC / 2552)
High Kick! (season 2) (MBC / 2552-2553) - แพทย์ฝึกหัด / ดารารับเชิญตอนที่ 112 
มรดกรัก ฉบับพันล้านวอน (SBS / 2552) - จิน ยัง-ซอก
The World That They Live In  (KBS2 / 2551)
Working Mom (SBS / 2551)
Aquarius (SBS, 2551)
Kokkiri (MBC, 2551)
Dae Wang Sejong (KBS2, 2551)
Belle (KBS1, 2550)

ภาพยนตร์
ยุทธการโฉบเหนือฟ้า (2555) - มินโฮ
Secrets, Objects (2554) - วู-ซัง
The Beast (2554)
The Divine Weapon (2553)
Public Enemy Returns (2551)
Fate (2551)

รายการวาไรตี้
Law of the Jungle in New Zealand (SBS / 2556) 
Real Mate in Australia, Rooftop Prince Trio (QTV / 2555) 
Let's Go Dream Team! Season 2 (KBS2 / 2552)

รางวัล
2553 2nd Korea Jewelry Awards: Topaz Award
# โลมาหัวบาตรหลังเรียบ
โลมาหัวบาตรหลังเรียบ หรือ โลมาหัวบาตรไร้ครีบหลัง (, , พินอิน: Jiāng zhū-หมูแม่น้ำ) เป็นสัตว์เลี้ยงลูกด้วยนมในอันดับสัตว์กีบคู่ (Artiodactyla) ใน อันดับฐานวาฬและโลมา (Cetacea) ขนาดเล็กชนิดหนึ่ง ในวงศ์พอร์พอยส์ (Phocoenidae)

จัดเป็นเพียงชนิดเดียวเท่านั้นที่อยู่ในสกุล Neophocaena แบ่งออกได้เป็น 3 ชนิดย่อย (ดูในตาราง) เป็นสัตว์ที่สืบทอดเผ่าพันธุ์มาจนถึงปัจจุบันแล้วประมาณ 20 ล้านปี

มีลักษณะทั่วไปคล้ายกับโลมาอิรวดี หรือ โลมาหัวบาตรมีครีบหลัง (Orcaella brevirostris) คือ มีส่วนหัวกลมหลิมเหมือนบาตรพระไม่มีจะงอยปาก แต่ส่วนหลังเรียบไม่มีครีบหลัง ครีบข้างค่อนข้างใหญ่ปลายแหลม  และลักษณะฟันในปากจะเป็นตุ่ม ไม่แหลมคม อันเป็นลักษณะเฉพาะของโลมาในวงศ์พอร์พอย์ ซึ่งทั่วโลกพบอยู่ 6 ชนิด ในประเทศไทยพบเพียงชนิดนี้ชนิดเดียว 

มีขนาดโตเต็มที่ยาว 1.9 เมตร ลูกแรกเกิดยาว 70–80 เซนติเมตร 

ในน่านน้ำไทยสามารถได้ทุกจังหวัดที่ติดกับทะเล โดยพบมากที่สุดในฝั่งอ่าวไทย คือ ทะเลแถบจังหวัดตราดจุดประกาย 2 โลก คน เมือง, ความเสี่ยงของ 'สัตว์ทะเลหายาก' . กรุงเทพธุรกิจปีที่ 29 ฉบับที่ 10525: วันอังคารที่ 18 กรกฎาคม พ.ศ. 2560 และจัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535 เหมือนกับวาฬและโลมาชนิดอื่น ๆ 

ในประเทศจีน โลมาหัวบาตรหลังเรียบ เป็นโลมาเพียง 1 ใน 2 ชนิด นอกจากโลมาแม่น้ำแยงซีเกียง (Lipotes vexillifer) หรือไป๋จี๋ ที่สามารถพบได้ในแม่น้ำแยงซีเกียง โดยมีชื่อเล่นจากชาวจีนว่า "หมูแม่น้ำ" หรือ"แพนด้าแม่น้ำ" เป็นสัตว์ที่อยู่ในฐานะหวั่นวิตกว่าจะสูญพันธุ์ เนื่องจากมลภาวะสภาพแวดล้อม จากการประเมินพบว่าปัจจุบันหลงเหลือเพียงพันกว่าตัวเท่านั้น ซึ่งทุกปีจะมีจำนวนลดลงอย่างรวดเร็วถึงร้อยละ 5–10 ต่อปี
# นิ
นิ (คานะ)
に ในอักษร ฮิระงะนะ หรือ 二ในอักษร คาตะคะนะ เป็นหนึ่งในตัวอักษรคานะของญี่ปุ่นซึ่งแต่ละตัวแทนหนึ่งเสียง. การเขียนตัว に(นิ) ในฮิระงะนะจะเขียนสามจังหวะ ขณะที่ตัว二(นิ) ในคะตาคะนะ จะเขียนเป็นสองจังหวะ
に เป็นตัวอักษรลำดับที่ 22 อยู่ระหว่าง な(นะ) และ ぬ(นุ) ในการจัดลำดับอักษรปัจจุบัน

ลำดับการเขียน
ตัวอักษรにในฮิระงะนะเขียนได้สามจังหวะ

1. ลากแนวตั้งจากบนลงล่างโดยตวัดตรงปลายล่าง

2. ขีดด้านบนเป็นแนวนอนระยะสั้นๆจากซ้ายไปขวา

3. ขีดด้านล่างในแนวนอนจากซ้ายไปขวา

ตัวอักษร 二ในคะตะคะนะเขียนได้สองจังหวะ

1.  ขีดด้านบนเป็นแนวนอนจากซ้ายไปขวา

2. ขีดอีกเส้นที่ด้านล่างตามจังหวะแรกแต่ให้เส้นยาวกว่าด้านบนเล็กน้อย

 thumb|upright|alt=Stroke order in writing に|ลำดับขีดในการเขียน  に thumb|upright|alt=Stroke order in writing ニ|ลำดับขีดในการเขียน  ニ
# วันเดียว วันนั้น วันของเรา
วันเดียว วันนั้น วันของเรา (อังกฤษ: One Day) เป็นภาพยนตร์ที่กำกับโดย Lone Scherfig ถูกดัดแปลงโดย เดวิด นิคอลส์ ในปี ค.ศ. 2009 ในนวนิยายชื่อเดียวกัน  ภาพยนตร์เรื่องนี้เปิดตัวในโรงภาพยนตร์ในเดือนสิงหาคม ปี 2011
 เนื้อเรื่องย่อ 
วันที่ 15 กรกฎาคม ปี 1988 ซึ่งเป็นวันสำเร็จการศึกษาจากมหาวิทยาลัยของพวกเขา เอ็มมา มอร์ลีย์ (แอนน์ แฮตธาเวย์ ผู้ได้รับการเสนอชื่อชิงรางวัลอคาเดมี อวอร์ด) และ เด็กซ์เตอร์ เมย์ฮิว (จิม สเตอร์เกสส์จาก Across the Universe) ก็เริ่มสานสายสัมพันธ์ที่ยาวนานชั่วชีวิต เธอเป็นเด็กสาวชนชั้นแรงงานผู้มีแนวคิดและความทะเยอทะยาน เธอฝันจะทำให้โลกนี้เป็นสถานที่ที่ดีขึ้น ส่วนเขาเป็นหนุ่มร่ำรวย ผู้ฝันว่าโลกนี้จะเป็นสนามเด็กเล่นของเขา ในเวลาสองทศวรรษหลังจากนั้น ช่วงเวลาสำคัญในความสัมพันธ์ของทั้งคู่ได้ถูกบอกเล่าผ่านวันที่ 15 กรกฎาคมหลายครั้งในชีวิตของพวกเขา ทั้งร่วมกันและแยกกัน เราได้เห็นเด็กซ์และเอ็มผ่านทางมิตรภาพและการทะเลาะเบาะแว้ง ความหวังและโอกาสที่พลาดพลั้ง เสียงหัวเราะและคราบน้ำตา ระหว่างเรื่องเหล่านั้น คนทั้งคู่ก็ตระหนักได้ว่า สิ่งที่พวกเขาเฝ้าค้นหาและเฝ้าหวังอยู่นั้นอยู่ตรงหน้าพวกเขามาตลอด ขณะที่ความหมายที่แท้จริงของวันนั้นในปี 1988 ถูกเปิดเผยออกมา พวกเขาก็เริ่มเข้าใจกับธรรมชาติของความรักและชีวิตอย่างแท้จริง
 นักแสดง 
 Anne Hathaway แสดงเป็น Emma Morley
 Jim Sturgess แสดงเป็น Dexter Mayhew
 Romola Garai แสดงเป็น Sylvie
 Rafe Spall แสดงเป็น Ian
 Ken Stott แสดงเป็น Steven, Dexter's father
 Patricia Clarkson แสดงเป็น Alison, Dexter's mother
 Jodie Whittaker แสดงเป็น Tilly
 Jamie Sives แสดงเป็น Mr. Jamie Hazeel
 Georgia King แสดงเป็น Suki Meadows
 Matt Berry แสดงเป็น Aaron
 Matthew Beard แสดงเป็น Murray Cope
 การจัดจำหน่าย 
ภาพยนตร์เรื่องนี้ฉายในโรงภาพยนตร์มาแล้วทั่วโลกยกเว้นประเทศอินเดีย.PVR พิกเจอร์ เป็นผู้จัดจำหน่ายอย่างเป็นทางการในอินเดีย
# หอเกียรติยศดับเบิลยูซีดับเบิลยู
หอเกียรติยศดับเบิลยูซีดับเบิลยู เป็นหอเกียรติยศสำหรับนักมวยปล้ำมืออาชีพของสมาคมมวยปล้ำอาชีพเวิลด์แชมเปี้ยนชิพเรสต์ลิง หรือ ดับเบิลยูซีดับเบิลยู ซึ่งถูกจัดครั้งแรกในเดือนกุมภาพันธ์ ปี ค.ศ. 1993 - ค.ศ. 1995 เป็นรายการพิเศษของดับเบิลยูซีดับเบิลยูและเพื่อเป็นการมอบรางวัลแก่ตำนานนักมวยปล้ำอาชีพหรือตำนานนักมวยปล้ำแทกทีม ทุก 1 ปี จะมีการมอบรางวัล 1 ครั้ง จนในปี ค.ศ. 2001 รายการนี้ได้ยุติลงเนื่องสมาคมมวยปล้ำอาชีพดับเบิลยูดับเบิลยูอี ได้ซื้อกิจการไป

รายชื่อผู้ที่เข้าสู้หอเกียรติยศ
thumb|right|upright|ฮาร์ลีย์ เรซ ได้เข้าสู่หอเกียรติยศในปี 1994
thumb|right|upright|เทอร์รี ฟังค์ ได้เข้าสู่หอเกียรติยศในปี 1995
#ปีชื่อในวงการมวยปล้ำ หมายเหตุ  1993 ลอว์ เธสซ์   1993 เวิร์น จอห์จ   1993 มิสเตอร์เรสต์ลิง หมายเลข 2   1993 เอ็ดดี้ การ์แฮม   1994 ฮาร์ลีย์ เรซ   1994 เออร์นี่ ลาดด์   1994 เดอะ ครัชเชอร์   1994 ดิก เดอะ ไบรเซอร์   1994 โอเล แอนเดอร์สัน  10 1994 มาร์ค อัสแซสซิน  11 1995 วาโฮ แม็คแดเนียล  12 1995 ดัสตี้ โรดส์  13 1995 แอนโทนิโอ อิโนกิ  14 1995 แอนเจิลโล พอฟโฟ  15 1995 เทอร์รี ฟังค์  16 1995 บิ๊ก จอห์น สตัดด์  17 1995 จอร์ดอน โซลี่ 

ดูเพิ่ม
หอเกียรติยศมวยปล้ำอาชีพและพิพิธพัณฑ์
หอเกียรติยศดับเบิลยูดับเบิลยูอี
หอเกียรติยศเอ็นดับเบิลยูเอ
หอเกียรติยศมวยปล้ำเซนหลุยส์
# จู วอน
จูวอน  เกิดเมื่อวันที่ 30 กันยายน พ.ศ. 2530 เป็นนักแสดงชาวเกาหลีใต้ เขาเริ่มกลายเป็นที่รู้จักจาการแสดงซีรีส์เรื่อง Ojakgyo Family (2554) ในบทนำ ทำให้เขาได้รับรางวัลนักแสดงหน้าใหม่ยอดเยี่ยมจากงานประกาศรางวัล 2011 KBS Drama Awards ก่อนหน้านี้เขาได้แสดงซีรีส์เรื่อง Bread, Love, and Dreams (2553) ในบทร้าย โดยรับบทเป็น กู มาจุน

จูวอนเริ่มต้นเดบิวต์จากการเป็นนักแสดงละครเพลงในเรื่อง Altar Boyz ในเวอร์ชันเกาหลี และตามมาด้วยละครเพลงอื่นๆ เช่น Grease และ Spring Awakening นอกจากนี้เขายังได้แสดงมิวสิกวิดีโอในเพลงของ S.M. THE BALLAD ในเพลง Miss You

ซึ่งจูวอนมีผลงานจากซีรีส์อันโด่งดังเรื่อง Bridal Maskที่ฉายทางช่อง เคบีเอส เรื่องGood Doctor ซึ่งรับบทเป็นคุณหมอที่มีอาการออทิสติก ทางช่อง KBS2 และเรื่องYongPal ทางช่อง SBSซึ่งผลงานเรื่องนี้ทำให้เขาเป็นที่รู้จักมากขึ้น

ผลงาน
ละครโทรทัศน์
ปี ชื่อเรื่อง บทบาท2553 คิมทัคกู ยอดชายนายขนมปัง (KBS2) Goo Ma Joon2554Ojakgyo Family (KBS2)  Hwang Tae Hee2555Bridal Mask (KBS2) Lee Kang Do25567th Grade Civil Servant (MBC) Han Gil Oh2556Good Doctor (KBS2) Park Shi On2557Cantabile Tomorrow (KBS2) Cha Yoo Jin2558Yong Pal (SBS)Kim Tae Hyun2559Love Express (China project)Chen Xi2560My Sassy Girl (SBS)Gyun Woo

ภาพยนตร์
 ปี ชื่อเรื่อง บทบาท2554 Special Investigation Unit  คิม โฮ รยอง2555Don't click จุน-ฮยอก2556Catch Me อี โฮ แท2557Fashion King อู กี มยอง2558That Guy จางอู

ละครเวที
 ปี ชื่อเรื่อง บทบาท2550 Altar Boyz -2551 Singles - Grease -2552Spring Awakening Melchior2557GHOST SAM

มิวสิก วิดีโอ
 Miss You (S.M. THE BALLAD, 2553)
 I Made Another Woman Cry (2BiC, 2555)

รายการวาไรตี้
 1 คืน 2 วัน (KBS2, 2555) - SS2 สมาชิกถาวร
 Happy Together (SBS, 2556) - Good Doctor EP.310
 Running Man (SBS, 2557) - EP.206
 Happy Together (KBS2, 2557) - Fashion King EP.307
 Happy Together (KBS2, 2010) - baker king EP.166
 Healing Camp (SBS, 2015)
 Win Win (KBS, 2012) - EP.137

ผลงานเพลง
My Love - Bread, Love, and Dreams (KBS2) - OST Part 7
Love and love - Bridal Mask (KBS2)
Don't Know How To Love - 7th Level Civil Servant (MBC)Love Medicine - Good Doctor (KBS2) - OST Part 6
If I were - Good Doctor (KBS2) - OST Part 18Innocente - Naeil's Cantabile (KBS2)
 I believe - ''My sassy girl (SBS)

รางวัล
 ปี งานรางวัล รางวัลที่ได้รับ ละคร 2011 KBS Drama Awards Best New Actor Ojakgyo Family Asia Model Festival Awards Special Award - Best New Model - 2012 Baeksang Arts Awards48th Baeksang Arts Awards Best New Actor Ojakgyo Family Drama Fever Awards Best Bromance Award  Bridal Mask KBS Drama Awards Excellence Award for Serial Drama, Actor Popularity Award KBS entertainment Awards Best Newcomer in Show/Variety 2 Days & 1 Night 2013 KBS Drama Awards Top Excellence Actor Good Doctor Actor of the Year (selected by PD's of three main broadcasters) Netizens' Award Best Couple Award with Moon Chae Won MBC Drama Awards Excellence Actor for Miniseries  7th Grade Civil Servant 2014 KBS Drama Awards Popularity Award  Nae Il's Cantabile 26th Korea PD Awards Best Performer (Talent) Award Good Doctor 2015 SBS Drama Awards Chinese Netizen AwardYong-Pal Ten Star Award Best Couple Award Grand Prize 2nd Asian Influence Awards Oriental Ceremony Most Influential Asian Award -
# สัมพจนัย
สัมพจนัย  มาจากคำภาษากรีกว่า  συνεκδοχή, อ่านว่า ซู-เนค-โด-แค;  (จากคำอุปสรรค "συν-" แปลว่า ร่วมกัน, คำบุพบท "εκ" แปลว่า จาก และ คำกริยา ἐκδέχομαι แปลว่า ได้รับ) แปลตรงตัวได้ว่า "ได้รับมาจากสิ่งอื่น" เป็นภาพพจน์ (figure of speech) ประเภทหนึ่ง ซึ่งหมายถึง การสร้างความเข้าเกี่ยวกับสิ่งหนึ่งด้วยการอ้างถึงสิ่งอื่นที่เป็นส่วนประกอบของมัน เช่น คำที่ใช้ในสื่อกีฬาว่า "แข้งอาร์เจนติน่า" ซึ่งหมายถึงนักฟุตบอลจากอาร์เจนติน่า โดยจะเห็นได้ว่าคำว่า "แข้ง" ซึ่งเป็นส่วนหนึ่งของร่างกาย สามารถใช้สื่อความหมายถึง "บุคคลที่เป็นนักกีฬาฟุตบอลอาชีพ" ได้ 

คำประเภทสัมพจนัย ถือว่าเป็นกลุ่มย่อยกลุ่มหนึ่งของ คำนามนัย (Metonymy) ซึ่งเป็นภาพพจน์ประเภทที่ใช้ "ชื่อเฉพาะ" เพื่อสื่อถึงสิ่งที่ใหญ่กว่า เช่น การใช้ชื่อตึก "เพนตากอน" เพื่อสื่อถึงกระทรวงกลาโหมของสหรัฐอเมริกา   โดย "สัมพจนัย" เป็นภาพพจน์ที่ใช้อธิบายแนวคิดหรือมโนทัศน์ที่มีความหมายต่อไปนี้
 ส่วนหนึ่งของบางสิ่ง ที่ใช้อ้างถึงส่วนทั้งหมดของสิ่งนั้น (pars pro toto) หรือ
 ส่วนทั้งหมดของบางสิ่ง ที่ใช้อ้างถึงส่วนหนึ่งของสิ่งนั้น (totum pro parte) หรือ
 การจำแนกเจาะจงของบางสิ่ง ที่ใช้อ้างถึงการจำแนกที่ใหญ่กว่า ทั่วไปมากกว่า หรือ
 การจำแนกทั่วไปของบางสิ่ง ที่ใช้อ้างถึงการจำแนกที่เล็กกว่า เจาะจงมากกว่า หรือ
 วัสดุอย่างหนึ่ง ที่ใช้อ้างถึงวัตถุที่ประกอบขึ้นจากวัสดุนั้น หรือ
 วัตถุอย่างหนึ่ง ที่ใช้อ้างถึงวัสดุที่นำมาประกอบขึ้นเป็นวัตถุนั้น
# กองทัพบรูไน
กองทัพบรูไน (, (ABDB)) คือกองกำลังติดอาวุธของราชอาณาจักรบรูไนดารุสซาราม ก่อตั้งเมื่อวันที่ 31 พฤษภาคม พ.ศ. 2504 กองทัพบรูไนประกอบด้วยสามเหล่าทัพคือ กองทัพบก, กองทัพอากาศ และ กองทัพเรือ

 บทบาท 
บทบาทของกองทัพบรูไนคือ
 ยับยังและป้องกันอำนาจจากภายนอกใด ๆ ที่ประสงค์จะทำลายทางตรงและทางอ้อมในอำนาจอธิปไตยเหนือดินแดนและความสมบูรณ์ของบรูไนเพื่อป้องกันการล้มล้างองค์ประกอบใด ๆ ที่เกิดขึ้นจริงและดำเนินงานที่มีศักยภาพในบรูไน
 ดำเนินการเพื่อตอบโต้การรุกราน การก่อการร้าย และการก่อความไม่สงบ
 รักษาความสัมพันธ์ที่ดีระหว่างกองทัพและประชาชนของประเทศบรูไน

 โครงสร้าง 

 กองทัพบก 
กองทัพบกบรูไนประกอบด้วย 4 กองพันและกองพันสนันสนุนอีก 700 นาย บทบาทของกองทัพบกคือรักษาความปลอดภัยของประเทศและปกป้องอธิปไตยของชาติ ความรับผิดชอบหลักคือคือการต่อต้านภัยคุกคามจากภายในและน้อกประเทศ และรักษาความมั่นคงในประเทศ
# วิทยาลัยชุมชนน่าน
วิทยาลัยชุมชนน่าน เป็นสถาบันอุดมศึกษาของรัฐในกลุ่มสถาบันวิทยาลัยชุมชน ในสังกัดสำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม จัดตั้งขึ้นเมื่อวันที่ 29 มีนาคมพ.ศ. 2554 ตามนโยบายการกระจายการศึกษาสู่ท้องถิ่นในจังหวัดที่ไม่มีสถาบันอุดมศึกษา โดยยึดหลัก "การศึกษาสร้างชาติ สร้างคน สร้างงาน" และมุ่งเน้นการจัดการศึกษาหลากหลาย สนองตอบต่อความต้องการของท้องถิ่น พร้อมมั้งเน้นการมีส่วนร่วมของภาคประชาสังคม

วิทยาลัยชุมชนน่าน ตั้งอยู่ ณ โรงเรียนชุมชนบ้านดอนมูล (เดิม) เลขที่ 10 หมู่ 5 ถนนยันตรกิจโกศล ตำบลดู่ใต้ อำเภอเมืองน่าน จังหวัดน่าน

 หลักสูตร 
วิทยาลัยชุมชนน่าน เปิดสอนหลักสูตรอนุปริญญา ดังนี้
 อนุปริญญาหลักสูตรอนุปริญญาศึกษาศาสตร์ (อ.ศษ.)
 สาขาวิชาการศึกษาปฐมวัย

หลักสูตรอนุปริญญาศิลปศาสตร์ (อ.ศศ.)
 สาขาวิชาการท่องเที่ย

หลักสูตรอนุปริญญาบริหารธุรกิจ (อ.บธ.) 
 สาขาวิชาคอมพิวเตอร์ธุรกิจ
 สาขาวิชาการบัญชี

หลักสูตรอนุปริญญารัฐประศาสนศาสตร์ (อ.รป.)
 สาขาวิชาการบริหารการพัฒนาอย่างยั่งยืน

  แหล่งข้อมูลอื่น 
 วิทยาลัยชุมชนน่าน 

ชุมชนน่าน
น่าน
หมวดหมู่:สถานศึกษาในอำเภอเมืองน่าน
# ซาแมนธา สมิธ
ซาแมนธา สมิธ (29 มิถุนายน พ.ศ. 2515 – 25 สิงหาคม พ.ศ. 2528) เป็นเด็กนักเรียนหญิงชาวอเมริกัน นักเคลื่อนไหวเรียกร้องสันติภาพ และนักแสดงหญิงเด็กจากเมืองแมนเชสเตอร์ รัฐเมน ผู้มามีชื่อเสียงในยุคสงครามเย็นทั้งในสหรัฐอเมริกาและสหภาพโซเวียต ใน พ.ศ. 2525 สมิธเขียนจดหมายถึงเลขาธิการพรรคคอมมิวนิสต์สหภาพโซเวียตที่เพิ่งได้รับแต่งตั้งใหม่ ยูรี อันโดรปอฟ และได้รับการตอบเป็นการส่วนตัว ซึ่งรวมไปถึงการเชิญให้เดินทางเยือนสหภาพโซเวียตเป็นการส่วนตัว ที่เธอตอบรับ

สมิธได้รับความสนใจจากสื่ออย่างกว้างขวางในสองประเทศว่าเป็น "เอกอัครราชทูตความปรารถนาดี" (Goodwill Ambassador) และกลายเป็นที่รู้จักว่า "เอกอัครราชทูตอายุน้อยที่สุดของอเมริกา" โดยเข้าร่วมกิจกรรมสร้างสันติภาพในญี่ปุ่น เธอเขียนหนังสือเกี่ยวกับการเดินทางเยือนสหภาพโซเวียตของเธอ และร่วมแสดงในซีรีส์โทรทัศน์ ไลม์สตรีท ก่อนเสียชีวิตในเหตุเครื่องบินบาร์ฮาร์บอร์แอร์ไลน์ เที่ยวบินที่ 1808 ตก ด้วยวัย 13 ปี
# เอดมันด์ โรเบิตส์
เอดมันด์ โรเบิตส์ (1784-1836) หรือเรียกตามสำเนียงไทยว่า เอมินราบัด เป็นนักการทูตชาวอเมริกันที่ได้เข้ามาทำสนธิสัญญากับ สยาม ในรัชสมัย พระบาทสมเด็จพระนั่งเกล้าเจ้าอยู่หัว.
# กองทัพอากาศกองทัพประชาชนลาว
กองทัพอากาศลาว หรือชื่ออย่างเป็นทางการ กองทอัพากาศแห่งกองทัพประชาชนลาว  เป็นกองทัพอากาศของประเทศลาว

 ฐานทัพอากาศ 
 ท่าอากาศยานนานาชาติวัตไต
ล่องแจ้ง
 ท่าอากาศยานนานาชาติปากเซ
 ท่าอากาศยานเชียงขวาง

 อากาศยาน 
ในปี 2014 กรมทหารอากาศลาวมีเครื่องบินและเฮอริคอปเตอร์ประจำการส่วนใหญ่มาจากสหภาพโซเวียต

ในปี 2010 กรมทหหารอากาศลาวมีเครื่องบินรบดังนี้

ภาพเครื่องบินที่มาชนิดรุ่นจำนวนหมายเหตุ เครื่องบินHongdu JL-8จีนเครื่องฝืก
ช้อมJL-84ไม่มีข้อมูลที่เเน่นอนYacovlec
yak-130รัสเซียเครื่องฝึก
ช้อมYak
1304ไม่มีข้อมูลที่แน่นอน 120px  Mikoyan-Gurevich MiG-21    เครื่องบินรบ  MIG-21s  25http://www.flightglobal.com/airspace/media/reports_pdf/world-air-forces-2011-2012-90190.aspx  ไม่สามารถขึ้นบินได้ 120px  Antonov An-2    อากาศยานขนส่งยูทิลิตี้  An-2  10    120px  Antonov An-26    อากาศยานขนส่ง  An-26  1   120px  Antonov An-74    การขนส่งวีไอพี  An-74  1http://www.aeroflight.co.uk/waf/aa-eastasia/laos/laos-af-aircraft.htm#colt   120px  Xian MA60    เครื่องบินโดยสาร  MA60  4   เฮลิคอปเตอร์ 120px  Kamov Ka-32    เฮลิคอปเตอร์ขนส่ง  Ka-32T  6   120px  Mil Mi-8    เฮลิคอปเตอร์ขนส่ง  Mi-8  7   Mil Mi-17    เฮลิคอปเตอร์ขนส่ง  Mi-17  9    Harbin Z-9    เฮลิคอปเตอร์ยูทิลิตี้  Z-9  4   120px  Bell UH-1 Iroquois    เฮลิคอปเตอร์  UH-1H  4 Flightglobal Insight | World Air Forces 2011/2012
# ปราสาทกู่พระสันตรัตน์
กู่สันตรัตน์ เป็นโบราณสถานที่สร้างขึ้นตามศิลปะขอม ตั้งอยู่ที่อำเภอนาดูน จังหวัดมหาสารคาม เป็นอโรคยศาลา หรือโรงพยาบาล

กู่สันตรัตน์ ได้รับการประกาศขึ้นทะเบียนเป็นโบราณสถานโดยกรมศิลปากร เมื่อวันที่ 8 มีนาคม พ.ศ. 2478

  ประวัติ 

กู่สันตรัตน์เป็นโบราณสถานที่มีลักษณะแบบขอม เป็นสถานที่ ที่เรียกว่าอโรคยาศาล หรือโรงพยาบาล ตั้งอยู่ที่ตำบล กู่สันตรัตน์ อำเภอนาดูน จังหวัดมหาสารคาม ห่างจากที่ว่าการอำเภอนาดูน มาทางทิศตะวันออก เฉียงเหนือ ประมาณ 4 กิโลเมตร กู่สันตรัตน์มีลักษณะเป็นปราสาทแบบย่อม ๆ ตั้งอยู่บนฐานชั้นเดียวสร้างด้วยศิลาแลง หันหน้าไปทางทิศตะวันออก มีกำแพงล้อมลอบในกรอบ รูปสี่เหลี่ยมผืนผ้า ทางด้านหน้าปราสาททางทิศตะวันออกเฉียงเหนือมี สระสี่เหลี่ยมขนาดกว้าง 10 เมตร ยาว 12 เมตร ซึ่งน่าจะหมายถึงบาราย ซึ่ง เป็นไปตามคติของขอม (เขมร) ที่ว่าเมื่อมีการสร้างปราสาทหินก็มีการ ขุดสระหรือ บารายกักน้ำไว้ในที่ใกล้เคียงนั้นด้วย

ทางด้านทิศตะวันออกซึ่งเป็นด้านหน้าปราสาทมีซุมประตูทางเข้าหรือโคปุระ ก่อด้วยศิลาแลง ส่วนประตูทางเข้านั้น ปรากฏให้เห็นว่ามีแผ่นทับหลังอยู่เหนือประตู กับมีเสาประดับที่กรอบประตูทั้งสองด้าน แผ่นทับหลังและเสาประดับกรอบประตูทำด้วยหินทรายแต่ไม่มีการสลักลายใด ๆ ทั้งสิ้น จึงดูคล้ายกับว่าทำยังไม่เสร็จ องค์ปราสาทมีลักษณะรูปสี่เหลี่ยมย่อมุม มีประตูทางเข้าอยู่ทางทิศตะวันออก ส่วนทางทิศเหนือทิศใต้และทิศตะวันตกเป็นประตูหลอก เมื่อพิจารณาเฉพาะองค์ปราสาทแล้วสันนิษฐานได้ว่ากู่สันตรัตน์ยังสร้างไม่เสร็จสมบูรณ์ เพราะทางด้านหน้าตอนบนนั้นมีช่องว่างเว้นไว้ เป็นช่องสามเหลี่ยม ซึ่งส่วนนี้เมื่อเสร็จสมบูรณ์ก็คือหน้าบัน ที่จะทำด้วยหินทรายซึ่งคงต้องสลักลวดลายประกอบด้วย สิ่งสำคัญต่อมาคือแผ่นทับหลัง ที่ตั้งอยู่เหนือกรอบประตูนั้นมีแผ่นหินทรายวางไว้ แต่ยังไม่มีการสักลวดลายใด ๆ ทั้งสิ้น 

โดยทั่วไปแผ่นทับหลังต้องมีการสลักลายหรือภาพประกอบไว้เสมอ แม้เสาประดับกรอบประตูทั้ง 2 ด้าน ก็มักสลักลายประดับเช่นกัน แต่เสาที่อยู่ติดกรอบประตูทางด้านซ้ายนั้นยังเป็นแท่งหินทรายเรียบ ๆ อยู่ไม่มีลวดลายใด ๆ ทั้งสิ้นคงมีเฉพาะเสาประดับกรอบประตูทางด้านขวาของปราสาทเท่านั้น ที่ได้สลักลายไว้อย่างคร่าว ๆ จากลักษณะดังกล่าวจึงเป็นหลักฐาน สันนิษฐาน ได้ว่า ปราสาทองค์นี้ยังสร้างไม่เสร็จ แต่ช่างได้สร้างไปตามแบบที่เป็นลักษณะเฉพาะของขอม คือแม้องค์ปราสามจะก่อด้วยหินทรายหรือศิลาแลง แต่ส่วนสำคัญทั้ง 3 คือ หน้าบัน ทับหลัง และเสาประดับกรอบประตูต้อง ทำด้วยหินทรายเสมอ ทั้งนี้เพราะหินทรายมีคุณสมบัติเหมาะกับการแกะสลัก ในสถาปัตยกรรมหินทรายโดยเฉพาะศูนย์ปฏิบัติการจังหวัดมหาสารคาม กลุ่มงานข้อมูลสารสนเทศและการสื่อสาร สำนักงานจังหวัดมหาสารคาม
http://www.mahasarakham.go.th/mkweb/index.php/479/227